Elämä pelissä (televisiosarja)

Elämä pelissä on Yle TV1:llä vuodesta 2007 alkaen esitetty ohjelma, joka on kannustanut katsojia nettitestien ja myöhemmin myös sähköpostivalmennuksen tuella tavoittelemaan pidempää ja laadukkaampaa elämää. 

Ohjelman vastaavana tuottajana on toiminut Jukka Heinonen, ensimmäisellä kaudella Kari Tervon ja kolmannella kaudella Heli Koskelan kanssa.
Elämä pelissä -tv-sarjan on tuottanut Tarinatalo (nykyään ITV Studios Finland) yhteistyössä Ylen kanssa. Nettitestit on kehittänyt ja toteuttanut Kustannus Oy Duodecim yhteistyössä Ylen kanssa (ja ensimmäisellä kaudella Kansanterveyslaitoksen kanssa). Valmennusohjelmat Duodecim on toteuttanut yksin.

 1. tuotantokausi 
Teema: Kuinka vanhaksi haluat elää?

Ohjelman vuonna 2007 kuvatuissa seitsemässä jaksossa nähtiin promoottori Wallu Valpio, Paperiliiton puheenjohtaja Jouko Ahonen, ministeri Liisa Hyssälä, jääkiekkojohtaja Pentti Matikainen, näyttelijä Raakel Lignell ja rocklaulaja Marjo Leinonen. Juontajina toimivat Marco Bjurström ja Heli Koskela ja valmentajina Heimo Langinvainio ja Anne Hyvén.

Ohjelman henkilöt tekivät ensin elinajanodotetestin, jonka tulokset julkistettiin sarjan studioavauksessa. Sen jälkeen he aloittivat kolmen valmentajan tuella elämäntaparemontin, jonka vaiheet kerrottiin kullekin omistetussa seurantajaksossa. Uudet elinajanodotteet julkistettiin sarjan päätösjaksossa. Kansanterveyslaitoksen ja Kustannus Oy Duodecimin valmistama elinajanodotetesti julkistettiin Ylen nettisivulla, ja se tehtiin yli 600 000 kertaa.  http://demo.seco.tkk.fi/tervesuomi/item/ktl:13365/

 2. tuotantokausi 

Teema: Onnellisuuden salaisuus

Ohjelman vuonna 2009 kuvatuissa seitsemässä jaksossa nähtiin muusikko Ville Pusa, Pia Matilainen, Teija Halonen, laulaja Anneli Saaristo ja Martti Attila. Juontajina toimivat Marco Bjurström ja Heli Koskela ja valmentajina Heimo Langinvainio ja Anne Hyvén.

Päähenkilöt tekivät ensin onnellisuustestin ja tavoittelivat sen jälkeen onnellisuutensa kohentamista positiiviseen psykologiaan nojautuvan valmennuksen tukemana. Sarjan rakenne vastasi muuten ensimmäistä kautta, mutta tällä kertaa päähenkilöiden valmennusta seurattiin rinnatusten dokumentaarisissa jaksoissa. Onnellisuustesti oli myös edelleen katsojien tehtävissä netissä.http://www.tsr.fi/uutistori/tiedotteet/tiedote/-/view/2423/

 3. tuotantokausi 

Teema: Voiko siihen kuolla?

Ohjelman vuonna 2012-2013 esitetyissä seitsemässä jaksossa nähtiin Timo T. A. Mikkosen puoliso Nina Mikkonen, näyttelijä Oskari Katajisto, liikemies Kai Mäkelä, kiinteistövälittäjä Jethro Rostedt ja näyttelijä Irina Krohn. Juontajina toimivat Marco Bjurström ja Heli Koskela ja valmentajina Heimo Langinvainio ja Anne Hyvén.

Yli 400 000 suomalaista teki Elämä pelissä -testin, jonka päätulokset olivat V-indeksi ja elinajanodote. Sähköpostivalmennukseen osallistu yli 50 000 katsojaa.

 4. tuotantokausi 

Teema: Jotta suomalaiset rakastaisivat enemmän

Ohjelman vuonna 2015 kuvatuissa ja vuoden 2016 keväällä lähetetyissä seitsemässä jaksossa nähtiin mäkihyppääjä Toni Nieminen vaimonsa Heidin kanssa, näyttelijä Lena Meriläinen miehensä tv-vaikuttaja Olli Tolan kanssa ja malli Ninja Sarasalo-Tamura ja aviomies Yoshiki Tamura sekä tatuointitaiteilija Wilma Schlizewski ja puolisonsa Olli Väätäinen. Ohjelman juontajana toimi Jenni Pääskysaari ja parisuhdevalmentajana psykologi Tony Dunderfelt.http://www.iltalehti.fi/viihde/2016011320953184_vi.shtml Elämä pelissä -parisuhdetesti oli katsojien tehtävissä netissä. Sen päätulos oli Rakkausarvio. http://elamapelissa.duodecim.fi/ep4/ 

 Palkinnot 

Elämä pelissä -sarjan ensimmäinen tuotantokausi valittiin vuoden parhaaksi tosi-tv-ohjelmaksi Kultainen TV -gaalassa.

Toiseen tuotantokauteen perustuva formaatti The Happiness Project voitti Formaatti Finlandian ja saavutti kolmannen sijan EBU:n Creative Forumin formaattikilpailussa Genevessä.http://www3.ebu.ch/sites/ebu/contents/news/2010/eurovision-creative-forum-anno-1.html 

Kolmanteen kauteen pohjautuva Pissed Off voitti tv-media C21:n ja formaattijärjestö Frapan järjestämän formaattikilpailun monimediasarjan Cannesissa vuonna 2013.http://www.c21media.net/winners-of-c21frapa-awards-announced/ Lisäksi Pissed Off saavutti ”Runner-up”-pakinnon EBU:n Creative Forumin formaattikilpailussa Berliinissä.http://www3.ebu.ch/sites/ebu/contents/news/2013/09/public-service-broadcasters-reco.html

 Formaattimyynti 

Elämä pelissä -formaatit ovat tuoneet vientituloja yli kymmenestä maasta. Menestynein formaateista on The Happiness Project, josta on tehty kymmenen optio- ja kaksi lisenssisopimusta.https://www.itvstudios.com/studios/finland/programmes/the-happiness-project  Pro Sieben toteutti ohjelman Saksassa vuonna 2011 ja NRK Norjassa vuonna 2013. Molemmissa maissa julkaistiin myös suomalaisten kehittämä onnellisuustesti.
ITV Studios Finland, Yle ja Kustannus Oy Duodecim omistavat yhdessä The Happiness Project- ja Pissed Off -formaatit.

 Lähteet 

 Aiheesta muualla 
 Ylen Elämä pelissä sivusto
 Twitter
 Facebook

Luokka:Yle TV1:n televisio-ohjelmat